stanford-oval/wikipedia huggingface dataset:
סימולסטיס

| סימולסטיס |
| --- | --- |
 איור אפשרי של סימולסטיס  השוואה של 2 דגמים לאדם
תקופה
יורה תיכון - יורה עליון170–145 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פלזיוזאוריה
משפחה:: פליוזאוריים
סוג:: סימולסטיס
מינים
 Simolestes vorax  Simolestes indicus  Simolestes keileni
שם מדעי
 Simolestes ‏אנדרוס, 1909

סימולסטיס (שם מדעי: Simolestes; מילולית: "הגנב המאזין") הוא סוג של זוחל ימי ממשפחת הפליוזאוריים אשר חי באמצע-סוף היורה לפני 170-145 מיליון שנה באוקיינוסים הפרהיסטוריים. מאובניו נמצאו בחופי דורסט שבדרום אנגליה, בצרפת ובהודו. בסוג זה נכללו 3 מינים, אך שניים מהם אולי מבוטלים.
הסימולסטיס היה קרובו של הליופלרודון המפורסם והוא חי בצורה דומה. אורכו הממוצע הגיע ל-4.6 אך כנראה שיכל לעלות גם על 6 מטרים, יותר מתנין ים. היה לו ראש גדול ושטוח עם לסתות גדולות ורחבות מלאות שיניים חדות שיכלו להיפער לרווחה כדי לבלוע טרף גדול. בעזרת סנפיריו הרחבים הוא יכל להאיץ במהירות. כמו להרבה פלזיוזאוריה היו לו בלוטות מלח להפרשה של מלחי הים מגופו.
הוא היה טורף-על שניזון ממיני דגים, אמוניטים, בלמניטים ודיונונים לצד כמה זוחלים ימיים איטיים ממנו. ייתכן שהיה צולל למים עמוקים כדי למצוא רכיכות בדומה לראשתן או ללווייתני המקור.
סובארו פורסטר

| --- | --- |

Subaru Forester - דור ראשון
 מאפיינים כלליים
 יצרן:  סובארו
 שנות ייצור:  1997 - הווה
 הרכבה:  יפן יפן (כל הדורות)  מלזיה מלזיה (דור רביעי)  תאילנד תאילנד (דור חמישי)
 חברת אם:  Subaru Corporation (אנ') (ביפנית: 株式会社SUBARU)
 פלטפורמה:  משותפת עם סובארו אימפרזה
 אורך:  4,625 מ"מ (דור חמישי)
 רוחב:  1,735 מ"מ (דור ראשון, דור שני)  1,781 מ"מ (דור שלישי)  1,796 מ"מ (דור רביעי)  1,815 מ"מ (דור חמישי)
 גובה:  1,730 מ"מ (דור חמישי)
 בסיס גלגלים:  2,525 מ"מ (דור ראשון, דור שני)  2,616 מ"מ (דור שלישי)  2,640 מ"מ (דור רביעי)  2,670 מ"מ (דור חמישי)
 מפרט טכני
 מנוע:  4 צילינדרים, 2.0 ליטר המפיק 122 כ"ס, 125 כ"ס (דור ראשון)  4 צילינדרים, 2.0 ליטר המפיק 170 כ"ס, (מגדש טורבו, דור ראשון)  4 צילינדרים, 2.5 ליטר המפיק 165 כ"ס, 250 כ"ס (דור ראשון)  4 צילינדרים, 2.0 ליטר המפיק 125 כ"ס, 158 כ"ס (דור שני)  4 צילינדרים, 2.0 ליטר המפיק 170 כ"ס, (מגדש טורבו, דור שני)  4 צילינדרים, 2.5 ליטר המפיק 173 כ"ס, (דור שני)  4 צילינדרים, 2.5 ליטר המפיק 211 כ"ס, 230 כ"ס (מגדש טורבו, דור שני)  4 צילינדרים, 2.0 ליטר (מגדש טורבו, דור שלישי)  4 צילינדרים, 2.5 ליטר המפיק 170 כ"ס (דור שלישי)  4 צילינדרים, 2.5 ליטר המפיק 224 כ"ס (מגדש טורבו, דור שלישי)  4 צילינדרים, 2.0 ליטר המפיק 147 כ"ס (מגדש טורבו-דיזל, דור שלישי, דור רביעי)  4 צילינדרים, 2.0 ליטר המפיק 150 כ"ס (דור רביעי)  4 צילינדרים, 2.0 ליטר המפיק 250 כ"ס, 280 כ"ס (מגדש טורבו, דור רביעי)  4 צילינדרים, 1.8 ליטר המפיק 170 כ"ס (מגדש טורבו, דור חמישי)  4 צילינדרים, 2.0 ליטר המפיק 146 כ"ס (דור חמישי)  4 צילינדרים, 2.5 ליטר המפיק 185 כ"ס (דור חמישי)  4 צילינדרים, 2.0 ליטר המפיק 146 כ"ס ב-6,000 סל"ד (מנוע מסדרה "Subaru FB engine" (אנ') סוג מנוע "FB20D e-Boxer") + מנוע חשמלי המפיק 16 כ"ס (מנוע היברידי, דור חמישי)
 הילוכים:  תמסורת ידנית - 5 מהירויות (דור ראשון, דור שני, דור שלישי)  תמסורת ידנית - 6 מהירויות (דור שני, דור שלישי, דור רביעי)  תמסורת אוטומטית - 4 מהירויות (דור ראשון, דור שני, דור שלישי)  תמסורת אוטומטית - 5 מהירויות (דור שלישי)  תיבת הילוכים רציפה מסוג "Subaru Lineartronic CVT" (דור רביעי, דור חמישי)
סובארו פורסטר (ביפנית: スバル・フォレスタ, באנגלית: Subaru Forester) הוא קרוסאובר בעל הנעה כפולה 4x4, מתוצרת יצרנית הרכב סובארו אשר מיוצר משנת 1997
יצרנית הרכב סובארו היא חברת בת של התאגיד הרב-לאומי היפני Subaru Corporation (אנ') (שם רשמי: "פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社).
דורות

דור ראשון (SF) - הוצג לראשונה בתערוכת המכוניות בטוקיו בנובמבר 1995. יוצר בין השנים 1997–2002 בגרסאות "L" ו-"S". בשנת 2001 עבר הדגם מתיחת פנים.
דור שני (SG) - יוצר בין השנים 2002–2008. סובארו העניקה ל-SG מתיחת פנים בשנת 2006 באמצעות פנסים מחודשים, פנסים אחוריים, מצנפת, סורג, פגוש קדמי ותבניות צד. בין דצמבר 2002 עד פברואר 2007 שווקו ביפן 114,422 יחידות.
דור שלישי (SH) - יוצר בין השנים 2013-2009. הדור השלישי של פורסטר החל להתרחק מעיצוב הסטיישן המסורתי לעבר הפיכתו לרכב שטח קרוסאובר. הדגם היה גדול כמעט בכל ממד והציג קו גג משופע עם יותר שטח מטען. סובארו חשפה את שנת הדגם 2008 פורסטר ביפן ב־25 בדצמבר 2007. הגרסה הצפון אמריקאית הופיעה לראשונה בתערוכת הרכב של דטרויט בשנת 2008.
דור רביעי (SJ) - דגם הדור הרביעי של פורסטר הוצג בתערוכת גואנגג'ואו בשנת 2012, ואחריו בתערוכת הרכב הבינלאומית של ניו יורק בשנת 2013. הדגם יוצר בין השנים 2018-1014
דור חמישי (SK) - מיוצר משנת 2019 - הווה. סובארו פורסטר 2019 נחשף ב־28 במרץ 2018 בתערוכת הרכב הבינלאומית בניו יורק. שנת הדגם 2019 העבירה את פורסטר לפלטפורמה הגלובלית של סובארו.
מאפיינים

מוגדר כרכב שטח קומפקטי בעל הנעה כפולה 4x4
5 דלתות
5 מושבים
שלדת מונוקוק משותפת עם דגם סובארו אימפרזה
ממאפייני גרסת "STi"

דגם "סובארו פורסטר STi" יוצר בין השנים 2001–2006. הדגם הופץ בשוק היפני בלבד
דגם "STi" הוגדר גרסה "ספורטיבית" יותר של פורסטר סטנדרטי מהדור השני (SG), הוגדר כ-SUV סטיישן
נעשו מספר שינויים במנוע וברכיבים המכניים של פורסטר ליצירת "פורסטר STi". בדגם הורכב מנוע מגדש טורבו, 16 שסתומים, 2,457 סמ"ק המפיק 194 כ"ס ב-5,600 סל"ד ושודך לתמסורת ידנית בעלת 6 מהירויות
מערכת פליטה בלחץ אחורי נמוך. שלושת היחסים העליונים של תיבת ההילוכים גבוהים בכ -14 אחוזים כדי להתאים לעקומת המומנט של המנוע
כדי להתמודד עם הכוח הנוסף שמפיק המנוע החדש, "פורסטר STi" מקבל רכיבי מתלים משודרגים רבים, כולל קפיצי ספורט STi, תמוכות מתוקנות בכל פינה ומוטות נגד גלגלים וחבלי רוחב גדולים יותר. שינויים אלה מביאים לגובה נסיעה נמוך יותר בגודל 1.2 אינץ' והתנגדות משופרת לכוחות הפיתול. גם עמידות הגלגול משופרת, אך מרכז הכובד הגבוה יותר של הדגם עדיין נותר.
על הגלגלים הקדמיים משתמשים בלמי ברמבו עם ארבע בוכנות, ומאחור נעשה שימוש ביחידות של שתי בוכנות
גלגלי סגסוגת 18.0 אינץ'
גלגל הגה מעור קטן יותר וכפתור ההילוכים עם תפרים אדומים
ספוילר אחורי נוסף
תאוצה בין 96.6-0 קמ"ש היא 5.2 שניות
תאוצה בין 0–100 קמ"ש היא 5.4 שניות
יחס כוח / משקל: 174 כ"ס לטון
מהירות שיא: 225.3 קמ"ש
מחיר הבסיס לדגם "STi" בשנת 2005 היה 28,000 דולר
גלריה

"סובארו פורסטר", דור ראשון
"סובארו פורסטר", דור ראשון
"סובארו פורסטר", שנת 1999 דור ראשון
"סובארו פורסטר", דור שני
"סובארו פורסטר", דור ראשון - אמבולנס של שירותי רפואת חירום של מחוז ליברץ בצ'כיה
"סובארו פורסטר", שנת 2004 - אמבולנס
"סובארו פורסטר" (SH) - אמבולנס
"סובארו פורסטר", שנת 2005 - ניידת משטרה
"סובארו פורסטר" שנת 2011 בשלג בהרי ירושלים
"סובארו פורסטר", שנת 2017
"סובארו פורסטר", שנת 2017
"סובארו פורסטר", דור רביעי
"סובארו פורסטר", דור רביעי
"סובארו פורסטר", שנת 2018
"סובארו פורסטר", שנת 2020
"סובארו פורסטר" דגם SKE, דור חמישי
"סובארו פורסטר" דגם 5AA-SKE, דור חמישי - מבט לתא הנהג ולוח מחוונים
ראו גם

סובארו
הערות שוליים

↑  סובארו פורסטר שנת 2009 - נהיגה ראשונה web.archive.org/web/20080514174421
↑  סובארו פורסטר בקדמת המצלמה autoblog.com/2012/11/29/2014-subaru-forester-la-2012
↑  סובארו פורסטר, 2014 netcarshow.com/subaru/2014-forester
↑  סובארו פורסטר 2.5i / 2.0XT Turbo, שנת 2014 - סקירה לאחר נהיגה ראשונה caranddriver.com/reviews/a15114535/2014-subaru-forester-25-20xt-turbo-first-drive-review
↑  סובארו פורסטר, שנת 2021 edmunds.com/subaru/forester
↑  סובארו פורסטר consumerreports.org/cars/subaru/forester
↑  סובארו פורסטר הבריד goauto.com.au/new-models/subaru/forester/hybrid
↑  סובארו פורסטר STi, שנת 2006 autosnout.com/Figures-Specs/Subaru-Forester-STi-2-5L-Turbo-2006
↑  סובארו פורסטר STi, מגדש טורבו, שנת 2006 autosnout.com/Top-Speed/Subaru-Forester-STi-2-5L-Turbo-2006
↑  סובארו פורסטר STi caranddriver.com/reviews/a15132822/subaru-forester-sti-mini-test-road-test
| --- | --- |
בקרת זהויות :  NLI: 987007559247405171  LCCN: sh2007003904 
סובארו פורסטר STi
סובארו פורסטר STi
אלמנת עיסה

בתלמוד, אלמנת עיסה היא אישה שהתאלמנה מבעלה, ואשר יש ספק אם מותר לה להתחתן עם כהן. המשנה במסכת עדיות מביאה עדות של רבי יהושע ורבי יהודה בן בתירא שאלמנת עיסה מותרת לכהונה, אולם הגמרא קובעת שאין הלכה כמשנה זאת. עם זאת, הרמב"ם פוסק שלכתחילה אין להנשא לאלמנת עיסה, אבל מי שנישא לאלמנת עיסה אינו צריך לגרשה.
הכינוי "עיסה" משמש בהלכות יוחסין לציון אדם אשר יש ספק לגבי מעמדו.
המקורות במשנה ובגמרא

המשנה במסכת עדיות מביאה מחלוקת לגבי "אלמנת עיסה":
העיד רבי יהושע ורבי יהושע בן בתירה על אלמנת עיסה, שהיא כשרה לכהונה; העיסה כשרה לטמא ולטהר, לרחק ולקרב.  אמר רבן גמליאל, קיבלנו את עדותכם; אבל מה נעשה וגזר רבן יוחנן בן זכאי, שלא להושיב בית דין על כך, והכוהנים שומעין לכם לרחק, אבל לא לקרב
כלומר, רבן גמליאל קבע שאף על פי שההלכה היא שאלמנת עיסה כשרה לכהונה, משום שהכהנים מקפידים ביוחסין אין לכהן לכתחילה להנשא לאלמנת עיסה.
הגמרא מביאה את דינה של אלמנת עיסה פעמיים, פעם בקידושין בו קובע רב חסדא לגבי מחלוקת בסוגיה שם שכל הצדדים באותה מחלוקת "מודים באלמנת עיסה שפסולה לכהונה".
במסכת כתובות נחלקו רבן גמליאל ורבי יהושע בקשר לדינה של אשה שזנתה עם אדם וטוענת שהאדם כשר ועל כן היא או עוברה אינן פסולות להנשא לכהונה. רבן גמליאל אומר שמאמינים לה ורבי יהושע טוען שלא ניתן להאמין לה עד שתביא ראייה שמדובר באדם כשר. הגמרא משווה מחלוקת זאת למחלוקת במסכת עדויות על אלמנת עיסה וטוענת שיש סתירה בין דעתו של רבי יהושע בשני המקומות וכן שיש סתירה בין דעתו של רבן גמליאל בשני המקומות. הגמרא מיישבת שרבי יהושע מכשיר את אלמנת עיסה מפני שיש בה ספק ספיקא ושרבן גמליאל פוסל את אלמנת עיסה מאחר שאין מי שטוען טענת ודאי כמו שיש אצל האישה שזנתה.
יש המפרשים בדברי רבן גמליאל, שבמקרה של אלמנת עיסה אין להכריע על פי הכללים המקובלים, שכן התורה מסרה את ההכרעה בענייני נישואין לידי בעל הדין עצמו, ובמקרה והוא עצמו מסופק הדבר נותר ספק, וספק איסור - לחומרא. ויש המפרשים, שעל אף שמעיקר הדין ניתן היה להכשיר את אלמנת העיסה, מעלה עשו ביוחסין, שכן חכמים החמירו ביותר בדיני נישואין של כוהנים.
הגמרא בכתובות ממשיכה וכותבת שהמחלוקת באלמנת עיסה נוגעת רק כשהפסול הוא חללות, אבל לא פסול אחר - כמו ממזר, נתין, או עבדות.
המקורות במשנה ובגמרא > אופן התערבות הפסול

קיימות מספר שיטות בראשונים בפירוש אלמנת עיסה.
רש"י בקידושין כותב שאלמנת עיסה היא אלמנה של בעל שהיה ספק חלל ו"בעלה היה ספק והיא באה מכוחו" ולכן היא נחשבת ספק ספיקא.
רש"י בכתובות מפרש בשם רבי יוסף טוב עלם שמדובר באדם שהיה בן של אשה שספק התגרשה מבעלה הראשון זמן קצר לפני שהוא נפטר ומיד לאחר מכן היא נישאה לבעל שני שהיה כהן, ונולד לה בן אשר לא ידוע אם הוא בן של בעלה הראשון או של בעלה השני. בכך יש בבן של אלמנת העיסה שני ספקות, הראשון האם הוא הבן של הבעל הראשון או הבעל השני, והשני שגם אם הוא הבן של הבעל השני, האם אמו הייתה אלמנה המותרת לכהן או שאמו הייתה גרושה ואז היא אסורה לכהן והוא חלל.
המאירי מפרש שהבן היה בנו של כהן שספק גירש את אשתו, ואחר כך הוא החזירה ויש ספק האם אמו התעברה לפני ספק הגירושין או אחרי ספק הגירושין.
הרשב"א מפרש שהבן נולד לאם שבעלה גירש אותה גירושי ספק והיא נישאה לאדם אחר תוך פחות משלושה חודשים מגירושי הספק והבן של אלמנת העיסה נולד באופן שיש ספק האם הוא הבן של הבעל הראשון והוא כשר או שהוא הבן של הבעל השני ואם גירושי הספק לא היו גירושין אז אמו הייתה אשת איש והוא ממזר.
לפי פירוש הריב"א, מדובר באלמנה ממשפחה שהתערב בה ספק ממזר, כך שיש באלמנה זו שני ספקות: ספק אם נישאה לאותו אדם, וגם אם נניח שכן, השאלה היא אם הוא היה אכן ממזר.
הערות שוליים

↑  ראו פרשנויות האחרונים לאמירה זו בערך מעלה עשו ביוחסין.
↑  קידושין עה.
1 2  תלמוד בבלי, מסכת כתובות, דף י"ד, עמוד א'.
↑  על פי הגרסה במסכת כתובות הדעה המחמירה לגבי אלמנת עיסה היא של רבן גמליאל ולא רבן שמעון בן גמליאל
סטאלובה וולה

ערך זה עוסק בעיר בפולין. אם התכוונתם למשמעות אחרת, ראו .
סטאלובה וולה (בפולנית: Stalowa Wola) היא עיר, שנמצאת במחוז סטאלובה וולה (אנ'), שבפרובינציית פודקרפצקיה, שבפולין.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
גאוגרפיה

העיר נמצאת כ-48 ק"מ מז'שוב וכ-178 ק"מ מורשה.
אקלים

הטמפרטורה הממוצעת היא 7 מעלות צלזיוס. החודש הכי חם הוא יולי (20 מעלות צלזיוס). החודש הכי קר הוא דצמבר (-7 מעלות צלזיוס).
תנועה ותחבורה

העיר נמצאת ליד הכבישים 77‏, 855 ו-871.
ערים תאומות

סלובקיה סנינה (אנ'), סלובקיה
בלגיה אוורגם (אנ'), בלגיה‏
ראו גם

רוזוודוב
הערות שוליים

1 2  Stalowa Wola (Powiat stalowowolski, Podkarpackie, Poland) - Population Statistics, Charts, Map, Location, Weather and Web Information, www.citypopulation.de
↑  GeoNames.org, www.geonames.org
1 2  Stalowa Wola, Stalowa Wola (באנגלית)
↑  "NASA Earth Observations Data Set Index". NASA. נבדק ב-30 בינואר 2016. {{cite web}}:  (עזרה)
↑  Błażejowski, Tomasz (4 ביוני 2010). "Stalowa Wola podpisała porozumienie z Belgami" (בפולנית). Stalowka.NET. נבדק ב-2013-07-21. {{cite web}}:  (עזרה)
| --- | --- |
בקרת זהויות :  NLI: 987007477943205171  GND: 4339120-5  LCCN: n2004043967  MusicBrainz: 9687e6ff-6eb2-4088-b02f-a290a66d4597  NKC: ge1118684  VIAF: 136244733   WorldCat (עם VIAF): 136244733 
ערך זה הוא קצרמרבנושא יישובים בפולין. אתם מוזמנים לתרום לוויקיפדיה ו.
סמואל פירס

סמואל ריילי פירס הבן (באנגלית: .Samuel Riley Pierce Jr‏; 8 בספטמבר 1922 — 31 באוקטובר 2000) היה תובע ופוליטיקאי אמריקאי, שכיהן כמזכיר השמיני של מחלקת השיכון והפיתוח העירוני של ארצות הברית, במהלך נשיאותו של רונלד רייגן.
ביוגרפיה

פירס נולד בעיר גלן קוב שבמחוז נסאו בלונג איילנד שבמדינת ניו יורק. בצעירותו היה חבר בתנועת הצופים בארצות הברית. פירס היה חבר באחוות אלפא פי אלפא ובאחוות אלפא פי אומגה. במהלך מלחמת העולם השנייה שירת פירס באגף החקירות הפליליות של צבא ארצות הברית. בשנת 1947 השלים את לימודיו הגבוהים באוניברסיטת קורנל, וכעבור שנתיים, ב-1949, קיבל מבית הספר למשפטים של האוניברסיטה תואר אקדמי במשפטים. ב-1952 קיבל תואר שני במשפטים מאוניברסיטת ניו יורק.
בין השנים 1953–1955 היה פירס היה עוזר לתובע הפדרלי של מדינת ניו יורק. כמי שהיה חבר המפלגה הרפובליקנית כל חייו, את שירותו הממשלתי החל לראשונה במהלך נשיאותו של דווייט אייזנהאואר. ב-1955 מונה לעוזר מזכיר העבודה של ארצות הברית. פירס מונה על ידי מושל ניו יורק נלסון רוקפלר לכהונת שופט בניו יורק, תפקיד שמילא בשנים 1959–1960. ב-1961 הוא מונה לשותף במשרד עורכי דין בשם "באטל פאולר", ונהיה לשותף האפרו-אמריקאי הראשון בחברה גדולה בניו יורק. הוא עבד במשרד עורכי הדין עד 1981, זולת תקופה קצרה בשנים 1970–1973 — במהלך נשיאות ריצ'רד ניקסון — שם שירת כיועץ משפטי במחלקת האוצר של ארצות הברית. פירס טען בפני בית המשפט העליון של ארצות הברית בשם מרטין לותר קינג ו"הניו יורק טיימס" בתיק המשפטי "ניו יורק טיימס נגד סאליבן".
בשנת 1981 מונה פירס בידי נשיא ארצות הברית רונלד רייגן למזכיר השיכון והפיתוח העירוני של ארצות הברית. פירס היה חבר הקבינט האפרו-אמריקאי היחיד בממשל רייגן, וחבר הקבינט היחיד שכיהן בתפקידו לאורך כל תקופת כהונתו בת שמונה השנים של רייגן כנשיא. ב-18 ביוני 1981, במהלך ארוחת צהריים של ועידת ראשי הערים האמריקאית בוושינגטון הבירה, טעה הנשיא רייגן כשהציג בשוגג את פירס כאחד מראשי הערים על הבמה, באומרו את האמרה המשפורסמת "שלום אדוני ראש העיר". בשל הפרופיל הציבורי הנמוך שלו בממשל רייגן, לעיתים היה פירס למושא חוכא ואטלולא כ"סם השקט". בתקופת כהונתו של פירס, קוצץ תקציב מחלקת השיכון והפיתוח העירוני למתן דיור ציבורי עבור בעלי הכנסה נמוכה בכמעט חצי מהיקפו.
לאחר שעזב את תפקידו, נחקר פירס בידי משרד התובע העצמאי של מחלקת המשפטים ובידי הקונגרס של ארצות הברית בגין ניהול כושל, ניצול סמכות לרעה ומשוא פנים פוליטי שהתרחשו במהלך כהונתו. חקירות אלה העלו כי תחת כהונתו של פירס במחלקת הישכון, המחלקה עסקה במתן העדפות פוליטיות וסחרה בכוח. מיליוני דולרים מכספי הממשלה הפדרלית ניתנו למיזמים אותם קידמו פוליטיקאים שהיו מקורבים לפירס משתי המפלגות, בניגוד לכללים המסדירים מענקים והוצאות שכאלה. במהלך שנות ה-90 של המאה ה-20 הואשמו והורשעו רבים מעוזריו ואנשיו הקרובים ביותר של פירס במחלקת השיכון בעבירות פליליות הקשורות לאפליה פוליטית ולהוצאות בלתי הולמות שלא כדין אשר פקדו את המחלקה בתקופת כהונתו של פירס. עם זאת, פירס עצמו מעולם לא עמד בפני כתב אישום.
ב-31 באוקטובר 2000 פירס נפטר בעיר סילבר ספרינג שבמרילנד.
הערות שוליים

↑  פיליפ שנון, Samuel R. Pierce Jr., Ex-Housing Secretary, Dies at 78, באתר הניו יורק טיימס, 3 בנובמבר 2000 (באנגלית)
↑  דייוויד ג'ונסטון, Pierce Helped His Old Law Firm On H.U.D. Requests, Files Show, באתר הניו יורק טיימס, 6 באוגוסט 1989 (באנגלית)
↑  ג'. י. סמית', HUD Secretary Samuel Pierce Jr., 78, Dies, באתר וושינגטון פוסט, 4 בנובמבר 2000 (באנגלית)
| --- | --- |
בקרת זהויות :  ISNI: 0000 0000 2190 8051  LCCN: n81026887  SNAC: w64b35tg  VIAF: 72709178   WorldCat (עם VIAF): 72709178
נשות המזנון

| --- | --- |

כרזת הסדרה
 שיר הנושא:  ויקטוריה ווד
 סוגה:  סיטקום
 יוצרים:  ויקטוריה ווד
 כותבים:  ויקטוריה ווד
 בימוי:  ג'ף פוזנר (אנ')
 שחקנים:  ויקטוריה ווד ג'ולי וולטרס תלמה ברלו אנדרו דאן שובנה גולטי סיליה אימרי מקסין פיק דאנקן פרסטון אן ריד
 פסקול:  ויקטוריה ווד
 ארץ מקור:  הממלכה המאוחדת
 שפות:  אנגלית
 מספר עונות:  2
 מספר פרקים:  16
 הפקה
 מפיק:  ג'ף פוזנר ויקטוריה ווד
 מפיקים בפועל:  פיליפ מקינטייר דייוויד טיילר
 חברת הפקה:  Good News Pozzitive Television
 אתר צילומים:  BBC Television Centre
 אורך פרק:  27–29 דקות
 שידור
 רשת שידור:  BBC One
 פורמט (תמונה):  576i ‏(4:3 SDTV)
 תקופת שידור מקורית:  12 בנובמבר 1998 – 27 בינואר 2000
 קישורים חיצוניים
 אתר הסדרה
 דף התוכנית ב-IMDb
נשות המזנון (באנגלית: dinnerladies) היא קומדיית מצבים בריטית שיצרה, כתבה והפיקה ויקטוריה ווד. שתי העונות של הסדרה בהן 16 פרקים שודרו בערוץ BBC One ב-1998 עד 2000. הסיטקום שודר גם בערוץ הקומדיות הקלאסיות (אנ'). בנובמבר 2004 יצאה הסדרה על גבי DVD.
מקום ההתרחשות הוא במזנון של מפעל בדיוני במנצ'סטר בשם "HWD Components". הדמויות העיקריות הן של עובדי המזנון וכמה מהלקוחות הקבועים שלהם. הסדרה מתארת את חייהם של עובדי המפעל, והקשרים החברתיים והרומנטיים שביניהם. במרכז הסדרה עומדת דמותה של ברנדה פורלונג (ויקטוריה ווד).
פרסים

ב-1999 זכתה העונה הראשונה של הסדרה בפרס "ורד הזהב" (אנ'), ובפרס "הקומדיה הטלוויזיונית החדשה הטובה ביותר" של פרסי הקומדיה הבריטית (אנ'). בשנת 2000 זכתה העונה השנייה בפרס "הקומדיה הטלוויזיונית הטובה ביותר". התוכנית הייתה מועמדת לפרס באפט"א לטלוויזיה בקטגוריית "הקומדיה הטובה ביותר", ול"פרס קומדיית המצבים" ב-1998 וב-1999 בהתאמה. בסקר "הסיטקום הבריטי הטוב ביותר" שנערך על ידי ה-BBC בשנת 2004 הגיעה הסדרה למקום 28.
תקציר עלילה

בתחילת הסדרה מוצגות בפני הצופים הדמויות הראשיות, קבוצה של עובדים, שרובם נשים, במזנון הנמצא בצפון אנגליה. הדמות המרכזית ברנדה 'ברן' פורלונג (בגילומה של ויקטוריה ווד) היא אישה טובת לב שאפשר לסמוך עליה. במהלך הסדרה מתוארת התפתחות מערכת היחסים בינה לבית מנהל המזנון טוני מרטין (אנדרו דאן).
לצדה של ברנדה עובדות במזנון דולי בלפילד (ת'למה ברלו) הצנועה והחסודה וחברתה ג'ין העוקצנית (אן ריד). כמו כן עובדות במזנון שתי נשים צעירות, טווינקל (מקסין פיק) שתמיד מגיעה באיחור, ואניטה המפוזרת ונעימת ההליכות (שובנה גולטי).
סטן מדוקרופט (דאנקן פרסטון) הוא איש אחזקה האחראי על הניקיון ותיקון הציוד במפעל. סטן הוא בעל דעות מוצקות הנוטה להתרגז בקלות אבל שוחר טוב. דמות קבועה נוספת היא פיליפה מורקרופט (סיליה אימרי) מנהלת משאבי אנוש. פיליפה היא חדשה במפעל שהגיעה מהדרום, ואינה מצליחה להשתלב בין שאר העובדים. היא עברה לגור במנצ'סטר כי יש לה רומן עם אחד המנהלים הבכירים, מר מייקל (כריסטופר גריט).
ג'ולי וולטרס מופיעה בסדרה בתשעה פרקים בתפקיד אמה ההזויה והמניפולטיבית של ברנדה, שמתגוררת בקרוון מאחור תחנת דלק. היא זנחה את ברן בבית יתומים, וכעת מופיעה לעיתים קרובות ומבקשת ממנה טובות.
מערכת היחסים בין טוני לברנדה מתחילה להתפתח בעונה הראשונה. ברנדה תומכת בטוני שחולה בסרטן ועובר טיפולי כימותרפיה. במשך העונה פיליפה מנסה לארגן פעילויות גיבוש לעובדים, במפעל מבקרת אישיות מלכותית, אמה של ברנדה גורמת לשערורייה, העובדים מביאים את אמותיהם למפעל, החברה "HWD Components" מתמזגת לתוך חברה יפנית, ומגיעה מחליפה לטוני כשהוא חולה מדי מכדי לעבוד.
במהלך העונה השנייה מערכת היחסים בין ברן לטוני ממשיכה להתפתח; במזנון מועסקת צעירה לתקופת ניסיון, ג'ין הולכת לגור אצל אחותה במצב רוח רע בגלל בעלה הבוגדני, רוצח נמלט מבית סוהר מקומי, והעובדים חושבים שברן בהריון כשהיא מסרבת לתרום דם בגלל הפחד שלה ממחטים. ג'יין (סו דוואני) מארגנת חופשה במרבלה, שאליה רוצים טוני וברן לנסוע יחד. אחרי תסבוכת קלה, מצליחה ברן להשיג מקום בטיסה, אבל בסופו של דבר היא מוותרת על החופשה ונותנת את הכסף לאמה. ברן וטוני מתאחדים אחרי שטוני מארגן מסיבת הפתעה ליום הולדתה של ברן שחל בערב חג המולד.
בהמשך העונה, פיליפה לא מצליחה להגיע לארוחה שארגנה לרגל חגיגות המילניום, אניטה יולדת תינוק, ומשאירה אותו במפעל לטיפולה של ברן. אחר כך היא לוקחת אותו בחזרה ויוצאת לחופשת לידה. את אניטה מחליפה כריסטין (קיי אדשד) שאינה אהודה על שאר הנשים במזנון.
ברן משתתפת בשעשועון טריוויה טלוויזיוני "Totally Trivial", אבל כשהיא מגיעה לשלב הגמר היא אינה יכולה להשתתף מפני שבאותו זמן היא מבקרת את אמה בבית חולים ומגלה שהיא מתה. מתברר שהאם השאירה לה סכום גדול של כסף שבעזרתו יכולים ברן וטוני לעבור לסקוטלנד ולממש שם את תוכניותיהם.
צוות השחקנים

ויקטוריה ווד – ברנדה פרלונג
אנדרו דאן – טוני מרטין
ת'למה ברלו – דולי בלפילד
אן ריד – ג'ין
מקסין פיק – טווינקל
שובנה גולטי – אניטה
דנקן פרסטון – סטן מידוקרופט
סיליה אימרי – פיליפה מורקרופט
ג'ולי וולטרס – פטולה גורדינו
סו דוואני – ג'יין
אנדרו ליווינגסטון (עונה ראשונה) ואדריאן הוד (עונה שנייה) – נורמן
סו קליבר – גלנדה
כריסטופר גריט – מר מייקל
קייט רובינס – באבס
פיטר לורנזלי – קית'
ברנרד ווריגלי – בוב
ג'ק סמתהרסט – בוב בלפילד
סטיב יוסון – סטיב גרינגראס
טינה מאלון
אריק סייקס
דיים ת'ורה הירד
דורה בריאן
לינדה בארון
אלספת גריי
קני דאוטי
הפקה

את הסדרה בשלמותה כתבה ויקטוריה ווד, ללא עריכה נוספת. הגישה שלה הייתה לתת לקווי העלילה להתפתח מתוך האינטראקציה בין הדמויות, במקום להתאים את הדמויות לעלילה מוגדרת מראש.
היא כתבה את כל ששת הפרקים של העונה הראשונה בחודש אחד. אבל כתיבת העונה השנייה הייתה קשה לה יותר, ולקח לה חצי שנה לכתוב את ארבעת הפרקים האחרונים. ווד ייחסה זאת ללחץ שהיה עליה משום שעשתה הכל בעצמה, ולבדידות שחשה. עוד אמרה ששקלה לוותר על הסדרה כי חשבה שהתסריטים שלה היו באיכות ירודה.
ווד סיימה בכוונה את הסדרה אחרי שתי עונות, והפרק האחרון תוכנן להיות פרק סיכום. היא אמרה שהיא לא נוהגת לעשות דבר כלשהו פעמיים, אבל חשה שעונה שנייה לסדרה הייתה הכרחית.
הצילומים של כל הסדרה (פרט לסצנה של שעשועון הטריוויה והסצנה בבית החולים, ששניהם מוקרנים על מסך טלוויזיה במזנון) נערכו באולפן אחד ב-"BBC Television Centre" בנוכחות קהל בשימוש של מערך מרובה מצלמות. מקומות אחרים כמו בתיהם של המשתתפים או חלקים אחרים בבית החרושת אינם נראים כלל אלא רק מוזכרים בשיחות.
התפאורה הייתה אמורה להיות מציאותית ככל האפשר, ואפילו הוצב באולפן טוסטר המשמש לקייטרינג, שהכינו בו טוסטים בזמן הצילומים.
כל פרק צולם פעמיים לפני קהל שונה, פעם אחת ביום שישי ופעם שנייה בשבת. זה אפשר לשחקנים לתקן טעויות במקרה הצורך ולשפר את הסצנה, מבלי לחזור על אותן בדיחות בפני אותו קהל.
את נעימת הנושא של התוכנית הלחינה ויקטוריה ווד. לרוב היא הושמעה ללא מילים, פרט לפרקים "מילניום" ו"הרמת כוסית" בהם היא כתבה מילים ומבצעת את השיר.
את השיר במלואו ביצעה ווד בתוכנית הראיונות "פרקינסון" כשהיא מלווה את עצמה בפסנתר.
תיאטרון

באפריל 2009 הועלה בלונדון מחזה המבוסס על הסדרה. המחזה כלל את שלושת הפרקים הראשונים של העונה השנייה ומתמקד במערכת היחסים בין ברן לטוני. הבמאי היה דייוויד גרהאם שגם עיבד לתיאטרון את התסריט של ויקטוריה ווד. גולטי ודאן הופיעו בתפקידים שלהם גם על הבמה. המחזה הוצג בסיבוב הופעות ברחבי הממלכה המאוחדת במהלך 2009.
מחזה נוסף בשם "Dinnerladies: Second Helpings" ("נשות המזנון: מנה נוספת") הוצגה בסיבוב הופעות בשנת 2011. גם במחזה זה השתתף דאן, ואליו הצטרפה מהסדרה המקורית סו דוואני.
הערות שוליים

↑  "dinnerladies (1998–2000) Credits". BFI Screenonline. נבדק ב-29 באוגוסט 2012. {{cite web}}:  (עזרה)
↑  "A capital offence case". BBC News. 20 באוקטובר 2000. נבדק ב-29 באוגוסט 2012. {{cite news}}:  (עזרה)
↑  "Dinnerladies". UKTV Gold. נבדק ב-28 באוגוסט 2012. {{cite web}}:  (עזרה)
↑  "Dinnerladies – The Complete Collection DVD 1998". Amazon.co.uk. נבדק ב-28 באוגוסט 2012. {{cite web}}:  (עזרה)
↑  "Awards for "Dinnerladies"". IMDb. נבדק ב-28 באוגוסט 2012. {{cite web}}:  (עזרה)
↑  "Past Winners 1999". British Comedy Awards. נבדק ב-28 באוגוסט 2012. {{cite web}}:  (עזרה)
↑  "Past Winners 2000". British Comedy Awards. נבדק ב-28 באוגוסט 2012. {{cite web}}:  (עזרה)
↑  "Awards Database: Search Results for "Dinnerladies"". British Academy of Film and Television Arts. נבדק ב-29 באוגוסט 2012. {{cite web}}:  (עזרה)
↑  "Britain's Best Sitcom: Top 11–100 Sitcoms". BBC. נבדק ב-31 באוגוסט 2012. {{cite web}}:  (עזרה)
↑  "DINNERLADIES". British Comedy Guide. נבדק ב-29 באוגוסט 2012. {{cite web}}:  (עזרה)
1 2  Dinnerladies at the BFI's Screenonline
↑  "DINNERLADIES: SERIES 1 – First broadcast 1998". British Comedy Guide. נבדק ב-28 באוגוסט 2012. {{cite web}}:  (עזרה)
↑  "DINNERLADIES: SERIES 2 – First broadcast 1999 & 2000". British Comedy Guide. נבדק ב-28 באוגוסט 2012. {{cite web}}:  (עזרה)
1 2  "Dinnerladies". UKTV.
1 2  Rees, Jasper. "Dinnerladies is served". Radio Times. נבדק ב-28 באוגוסט 2012. {{cite web}}:  (עזרה)
↑  Cohen, Rebecca. "Sue Devaney on....Dinnerladies". WhatsOnStage.com. אורכב מ-המקור ב-2013-02-09. נבדק ב-28 באוגוסט 2012. {{cite web}}:  (עזרה)
↑  Walker, Tim (2 בפברואר 2011). "The return of the sitcom". London: The Independent. נבדק ב-28 באוגוסט 2012. {{cite news}}:  (עזרה)
↑  'dinnerladies' - Theme by Victoria Wood
↑  "Dinnerladies actor Andrew Dunn – Exclusive Interview". North East Life. אורכב מ-המקור ב-2016-11-26. נבדק ב-2016-11-26.
↑  "Dinnerladies: The stage show". Chortle. נבדק ב-29 באוגוסט 2012. {{cite web}}:  (עזרה)
↑  "Second helpings for stage version of canteen sitcom". This is Staffordshire. נבדק ב-31 באוגוסט 2012. {{cite web}}:  (עזרה)